Ministru kabineta rīkojuma projekta

**“Par finansējuma piešķiršanu Rēzeknes novada domei dzīvokļu Jaunatnes ielā 4, Lūznavā, Lūznavas pagastā, Rēzeknes novadā remontdarbu veikšanai un aprīkošanai ar iekārtām un mēbelēm”**

sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) rīkojuma projekts sagatavots, lai piešķirtu Rēzeknes novada domei finansējumu 319 571 *euro* apmērā dzīvokļu Jaunatnes ielā 4, Lūznavā, Lūznavas pagastā remontdarbu veikšanai un dzīvokļu aprīkošanai ar mēbelēm un iekārtām.  Rēzeknes novada dome 2018. gada 6. septembrī ir pieņēmusi lēmumu, kas paredz nodot bez atlīdzības Aizsardzības ministrijai (turpmāk – AM) 16 Rēzeknes novada pašvaldībai piederošus dzīvokļu īpašumus, kuri atrodas Jaunatnes ielā 4, Lūznavā, Lūznavas pagastā, lai AM tajos izveidotu Nacionālo bruņoto spēku (turpmāk – NBS) profesionālā dienesta karavīriem dienesta dzīvojamās telpas.  Lai šie 16 dzīvokļi līdz ar to dienesta statusa noteikšanu būtu uzreiz izmantojami NBS karavīru vajadzībām, ar Rēzeknes novada pašvaldību ir panākta vienošanās, ka remontdarbus un dzīvokļu aprīkošanu ar mēbelēm un iekārtām paralēli īpašumtiesību maiņas procesa virzībai organizēs pašvaldība.  MK rīkojums stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ņemot vērā, ka Rēzeknes novada Lūznavas pagastā tiek veidota Lūznavas militārā bāze, atbilstoši Militārā dienesta likuma 55. panta trešajai daļai, kas nosaka – profesionālā dienesta karavīru dienesta vietā uz dienesta laiku nodrošina ar dienesta dzīvojamo telpu, AM īpašumā Jaunatnes ielā 4, Lūznavā, Lūznavas pagastā plānots izveidot dienesta dzīvojamās telpas NBS profesionālā dienesta karavīriem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018. gada 28. martā tika pieņemts MK rīkojums Nr. 129 “Par valsts nekustamajiem īpašumiem Lūznavas pagastā, Rēzeknes novadā”, ar kuru AM pārņēma valdījumā no Izglītības un zinātnes ministrijas nekustamos īpašumus (zemes vienības un būves), kuros izveidota NBS militārā bāze – Zemessardzes 3. Latgales brigādes 36. kaujas atbalsta bataljons.  Lai nodrošinātu Valsts aizsardzības koncepcijā noteikto – stiprinātu kvalificētu un pieredzējušu speciālistu motivāciju un saglabāšanu dienestā, karavīrus un viņu ģimenes ir nepieciešams nodrošināt ar dienesta dzīvokļiem.  Militārā dienesta likuma 55. panta trešajā daļā ir noteikts, ka profesionālā dienesta karavīru dienesta vietā uz dienesta laiku nodrošina ar AM valdījumā esošu dienesta dzīvojamo telpu.  Sadarbojoties ar Rēzeknes novada pašvaldību, AM ir atzinusi, ka piemērotākais nekustamais īpašums, kurā izveidot profesionālā dienesta karavīriem dienesta dzīvojamo fondu, atrodas Jaunatnes ielā 4, Lūznavā, Lūznavas pagastā (ēka atrodas uz AM valdījumā esošas zemes vienības ar kadastra apzīmējumu 7868 002 0527).  Nekustamais īpašums ar kadastra Nr. 7868 502 0004 Jaunatnes ielā 4, Lūznavas pagastā, Rēzeknes novadā ir pilnībā sadalīts dzīvokļu īpašumos, no kuriem trīs dzīvokļi pieder privātpersonām un 36 dzīvokļi pieder Rēzeknes novada pašvaldībai. Šobrīd Rēzeknes novada pašvaldībai piederošie 16 dzīvokļi netiek izmantoti, savukārt par 20 dzīvokļiem pašvaldība ir noslēgusi dzīvojamo telpu īres līgumus.  2018. gada 6. septembrī tika pieņemts Rēzeknes novada domes lēmums (prot. Nr. 19, 1. §.), kas paredz nodot bez atlīdzības AM 16 Rēzeknes novada pašvaldībai piederošus dzīvokļu īpašumus, kas atrodas Jaunatnes ielā 4, Lūznavā, Lūznavas pagastā, lai AM nodrošinātu profesionālā dienesta karavīrus ar dienesta dzīvojamām telpām:  1) Jaunatnes ielā 4–2, Lūznava, Lūznavas pagastā, kadastra Nr. 7868 900 0163, platība 40,1 m2,  2) Jaunatnes ielā 4–3, Lūznavā, Lūznavas pagastā, kadastra Nr. 7868 900 0173, platība 41,0 m2,  3) Jaunatnes ielā 4–4, Lūznavā, Lūznavas pagastā, kadastra Nr. 7868 900 0165, platība 36,4 m2,  4) Jaunatnes ielā 4–8, Lūznava, Lūznavas pagastā, kadastra Nr. 7868 900 0155, platība 37,3 m2,  5) Jaunatnes ielā 4–9, Lūznava, Lūznavas pagastā, kadastra Nr. 7868 900 0153, platība 39,9 m2,  6) Jaunatnes ielā 4–17, Lūznava, Lūznavas pagastā, kadastra Nr. 7868 900 0161, platība 39,9 m2,  7) Jaunatnes ielā 4–28, Lūznava, Lūznavas pagastā, kadastra Nr. 7868 900 0158, platība 36,6 m2,  8) Jaunatnes ielā 4–31, Lūznava, Lūznavas pagastā, kadastra Nr. 7868 900 0152, platība 35,9 m2,  9) Jaunatnes ielā 4–32, Lūznava, Lūznavas pagastā, kadastra Nr. 7868 900 0156, platība 37,5 m2,  10) Jaunatnes ielā 4–33, Lūznavā, Lūznavas pagastā, kadastra Nr. 7868 900 0175, platība 39,9 m2,  11) Jaunatnes ielā 4–34, Lūznava, Lūznavas pagastā, kadastra Nr. 7868 900 0154, platība 39,5 m2,  12) Jaunatnes ielā 4–35, Lūznava, Lūznavas pagastā, kadastra Nr. 7868 900 0159, platība 53,8 m2,  13) Jaunatnes ielā 4–36, Lūznava, Lūznavas pagastā, kadastra Nr. 7868 900 0157, platība 37,4 m2,  14) Jaunatnes ielā 4–37, Lūznava, Lūznavas pagastā, kadastra Nr. 7868 900 0160, platība 40,0 m2,  15) Jaunatnes ielā 4–38, Lūznava, Lūznavas pagastā, kadastra Nr. 7868 900 0164, platība 39,1 m2,  16) Jaunatnes ielā 4–39, Lūznava, Lūznavas pagastā, kadastra Nr. 7868 900 0162, platība 35,9 m2.  Papildus Rēzeknes novada dome 2018. gada 6. septembrī nolēma konceptuāli atbalstīt arī pārējo Rēzeknes novada pašvaldībai piederošo dzīvokļu īpašumu (20 dzīvokļi) nodošanu AM dienesta dzīvojamo telpu izveidei pēc dzīvojamo telpu īres līgumu izbeigšanas.  Saistībā ar nepieciešamību atsavināt trim fiziskām personām piederošus dzīvokļu īpašumus AM ir sagatavojusi informatīvo ziņojumu “Par nekustamo īpašumu atsavināšanu Rēzeknes novada Lūznavas pagastā valsts aizsardzības vajadzībām” izskatīšanai MK. Vienlaikus ar informatīvā ziņojuma sagatavošanu, ņemot vērā Rēzeknes novada domes pieņemto lēmumu par 16 dzīvokļu nodošanu bez atlīdzības AM, AM ir sagatavojusi MK rīkojuma projektu “Par Rēzeknes novada pašvaldībai piederošu dzīvokļu īpašumu Jaunatnes ielā 4, Lūznavas pagastā, Rēzeknes novadā pārņemšanu valsts īpašumā”.  Ievērojot minēto, ir paredzēts, ka dzīvojamā māja Jaunatnes ielā 4 tiks pilnībā izmantota NBS vajadzībām, nodrošinot profesionālā dienesta karavīriem dienesta dzīvojamās telpas.  Lai šie 16 dzīvokļi, par kuru nodošanu AM valdījumā Rēzeknes novada dome ir pieņēmusi lēmumu, līdz ar to pārņemšanu AM valdījumā uzreiz būtu izmantojami NBS karavīru vajadzībām, ar Rēzeknes novada pašvaldību ir panākta vienošanās, ka remontdarbus un dzīvokļu aprīkošanu ar mēbelēm un iekārtām, paralēli īpašumtiesību maiņas procesa virzībai, organizēs pašvaldība. Ņemot vērā minēto, no AM budžeta līdzekļiem Rēzeknes novada domei ir nepieciešams piešķirt finansējumu remontdarbu veikšanai dzīvokļos, kā arī dzīvokļu aprīkošanai ar mēbelēm un iekārtām.  Pasūtītājs remontdarbu veikšanas un dzīvokļu aprīkošanas ar mēbelēm un iekārtām Jaunatnes ielā 4, Lūznavā, Lūznavas pagastā iepirkumam, līguma slēgšanai un darbu izpildei būs Rēzeknes novada dome.  Rēzeknes novada pašvaldība 2018. gadā ir veikusi divus iepirkumus: “Pašvaldības dzīvokļu atjaunošanas darbi Jaunatnes ielā 4, Lūznavā” un “Mēbeļu un dzīvokļa iekārtojuma iegāde pašvaldības dzīvokļiem Jaunatnes ielā 4, Lūznavā”. |
|  |
| 3. | Projekta izstrādē iesaistītās institūcijas un publiskas personas kapitālsabiedrības | AM, Rēzeknes novada pašvaldība |
| 4. | Cita informācija | Atbilstoši ēkas un dzīvokļu tehniskajam apsekojumam, kā arī AM izvirzītajām prasībām dienesta dzīvojamo telpu aprīkošanai ar iekārtām un mēbelēm, saskaņā ar veikto iepirkumu rezultātiem remontdarbu veikšanai un dzīvokļu aprīkošanai nepieciešamais finansējums ir 319 571 *euro*, ieskaitot PVN (remontdarbiem un iekārtām – 294 935 *euro*, mēbelēm un aprīkojumam – 24 636 *euro*).  Remontdarbu un iekārtu izmaksas dzīvokļiem: dzīvoklim Nr. 2 – 15 575 *euro*, dzīvoklim Nr. 3 – 15 249 *euro*, dzīvoklim Nr. 4 – 15 109 *euro*, dzīvoklim Nr. 8 – 15 400 *euro*, dzīvoklim Nr. 9 – 16 672 *euro*, dzīvoklim Nr. 17 – 15 497 *euro*, dzīvoklim Nr. 28 – 14 255 *euro*, dzīvoklim Nr. 31 – 14 255 *euro*, dzīvoklim Nr. 32 – 13 476 *euro*, dzīvoklim Nr. 33 – 14 319 *euro*, dzīvoklim Nr. 34 – 14 023 *euro*, dzīvoklim Nr. 35 – 17 361 *euro*, dzīvoklim Nr. 36 – 14 201 *euro*, dzīvoklim Nr. 37 – 14 023 *euro*, dzīvoklim Nr. 38 – 13 783 *euro*, dzīvoklim Nr. 39 – 14 201 *euro*. Papildus ir paredzēti remontdarbi gaitenī un kāpņu telpā 56 797 *euro* apmērā un interneta pieslēguma ierīkošana 739 *euro* apmērā.  Mēbeļu (krēslu, galdu, gultas, skapja un citu mēbeļu) un aprīkojuma (televizora) izmaksas katrā dzīvoklī – 1 539,75 *euro*.  Lai veiktu minētos darbus Jaunatnes ielā 4, Lūznavā, Lūznavas pagastā, AM noslēgs sadarbības līgumu ar Rēzeknes novada domi par piešķirto finansējumu, nosakot piešķirtā finansējuma izlietojuma kontroli, kā arī Rēzeknes novada domes atbildību par grāmatvedības datu pareizību un finanšu līdzekļu izlietojumu atbilstoši plānotajam.  MK rīkojuma projekta izpilde tiks nodrošināta AM 2019. gada budžeta ietvaros no budžeta programmas 33.00.00 “Aizsardzības īpašumu pārvaldīšana” paredzētajiem līdzekļiem 319 571 *euro* apmērā, veicot nepieciešamo līdzekļu pārdali budžeta programmas ietvaros no kapitālajiem izdevumiem uz kapitālo izdevumu transfertiem. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Nav attiecināms. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | AM, Valsts aizsardzības militāro objektu un iepirkumu centrs, Rēzeknes novada pašvaldība |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma „Latvijas Vēstnesis” elektroniskajā tīmekļa vietnē [*www.vestnesis.lv*](http://www.vestnesis.lv). |

Ministru prezidenta biedrs,

aizsardzības ministrs Artis Pabriks

I. Buda, tālr. 67335031

[Inara.Buda@mod.gov.lv](mailto:Inara.Buda@mod.gov.lv)